# Generalna konferencija težina i mera

**Generalna konferencija težina i mera** (francuski **Conférence Générale des Poids et Mesures**; engleski **General Conference on Weights and Measures**, **CGPM**)je jedna od tri organizacije uspostavljene kako bi se održao Internacionalni sistem jedinica (SI) pod uslovima Konvencije o metru iz 1875. godine. Sastaje se u Parizu svakih četiri do šest godina. 2002. Konferencija je predstavljala 51 zemlju članicu i još deset članica saradnica (1). Od 2005. godine, broj saradnica se povećao na 17.

## CGPM sastanci

* 1. (1889) - kilogram definisan kao masa međunarodnog prototipa kilograma (IPK) sačinjenog od platine-iridijuma i držanog u Međunarodnom birou za mere i težine u Sevru u Francuskoj. Međunarodni prototip metra sankcionisan.
* 2. (1897)
* 3. (1901) - litar redefinisan kao zapremina 1 kg vode. Razjašnjeno da su kilogrami jednice za masu, "standardna težina" definisana, standardno ubrzanje gravitacije definisano, prihvatajući gram-silu i čineći ih dobro definisanim.
* 4. (1907) - karat = 200 mg usvojeno.
* 5. (1913) - predložena Međunarodna temperaturna skala.
* 6. (1921) - revidirana Konvencija o metru.
* 7. (1927) - stvoren Konsultacioni komitet za elektricitet (CCE).
* 8. (1933) - otkrivena potreba za apsolutnom električnom jedinicom.
* 9. (1948) - amper, kulon, farad, henri, džul, njutn, om, volt, vat, veber definisani. Izabran stepen Celzijusa od tri imena koja su se tada koristila. Malo slovo l usvojeno kao simbol za litar. I zarez i tačka dozvoljeni kao simboli decimalne oznake. Simboli za ster i sekund promenjeni [1].
* 10. (1954) - kelvin, standardna atmosfera definisani. *Internacionalni sistem jedinica* (metar, kilogram, sekund, amper, kelvin, kandela) počeo.
* 11. (1960) - metar redefinisan u vezi sa talasnom dužinom svetlosti. Herc, lumen, luks, tesla usvojeni. Novom metričkom sistemu dat oficijalni simbol **SI** za Système International d'Unités, "modernizovani metrički sistem". Prefiksi *piko-*, *nano-*, *mikro-*, *mega-*, *giga-* i *tera-* potvrđeni.
* 12. (1964) - prvobitna definicija litra = 1 dm³ vraćena. *ato-* i *femto-* prefiksi.
* 13. (1967) - sekunda redefinisana kao trajanje 9 192 631 770 perioda zračenja koje odgovara prelazu između dva hiperfina nivoa osnovnog stanja atoma cezijuma 133 na temperaturi od 0 K. *Stepen Kelvina* preimenovan u *kelvin*. Kandela redefinisana.
* 14. (1971) - nova SI osnovna jedinica mol definisana. Paskal, simens prihvaćeni.
* 15. (1975) - *peta-* i *eksa-* prefiksi. Grej i bekerel radiološke jedinice.
* 16. (1979) - kandela, sivert definisan. I l i L privremeno dozvoljeni kao simboli za litar.
* 17. (1983) - metar redefinisan u vezi sa brzinom svetlosti, ali zadržana ista dužina.
* 18. (1987) - konvencionalne vrednosti usvojene za Džozefsonovu konstantu, *KJ*, i fon Klicingovu konstantu, *RK*, pripremajući put za alternativne definicije ampera i kilograma.
* 19. (1991) - novi prefiksi *jokto-*, *zepto-*, *zeta-* i *jota-*.
* 20. (1995) - dopunske SI jedinice (radijan i steradijan) postaju *izvedene jedinice*.
* 21. (1999) - nova SI izvedena jedinica, katal = mol u sekundi, za izražavanje katalitičke aktivnosti.
* 22. (2003) - i zarez i tačka potvrđeni kao simboli decimalne oznake [2].

## Izvori

(1) CGPM zemlje članice